***Narcos*** je americký kriminálny televízny seriál vyprodukovaný pre Netflix. Prvá séria (10 epizód) bola vydaná 28. augusta 2015. Seriál sleduje osud kolumbijského drogového magnáta Pabla Escobara z pohľadu agentov americkej Drug Enforcement Administration (DEA) spolupracujúcich s čestnými kolumbijskými policajtmi. Od 6. januára 2016 je seriál dostupný aj na Slovensku prostredníctvom Netflixu. 3. septembra 2015 bola potvrdená druhá séria, ktorá bola vydaná 2. septembra 2016. 6. septembra 2016 bolo oznámené, že *Narcos* bude mať aj tretiu a štvrtú sériu. Tretia bola vydaná 1. septembra 2017. 18. júla 2018 bolo oznámené, že pripravovanú štvrtú sériu Netflix uvedie ako nový seriál s názvom *Narcos: Mexico*.

Vysielacie práva kúpila aj RTVS a 11. januára 2020 na Dvojke začala vysielať prvé dve série so slovenským dabingom.

Španielsky výraz „Narco" je skratkou slova „narcotraficante", čo znamená „priekupník s drogami".

Dej
---

### 1. séria

Prvá séria *Narcos* je kronikou života Pabla Escobara od konca 70-tych rokov 20. storočia, kedy sa začal zaoberať výrobou kokaínu, až po júl 1992, kedy utiekol z väznice La Catedral. Táto séria sleduje podstatné udalosti, ktoré sa udiali počas tohto obdobia v Kolumbii a ich spojitosť s Escobarom. Dej je rozprávaný z perspektívy amerického agenta DEA Steva Murphyho, ktorý v Kolumbii pracoval.

Prvé časti zobrazujú ako sa Escobar zapojil do obchodu s kokaínom v Kolumbii. Pohyboval sa na čiernom trhu v Medellíne, v kamiónoch pašoval do Kolumbie ilegálny tovar (alkohol, cigarety a domáce spotreiče). Stretol sa s čilským vyhnancom a ilegálnym chemikom Mateom „Cockroach Švábom" Morenom, ktorý mu ponúkol obchodnú spoluprácu na výrobe a distribúcii novej výnosnej drogy — kokaínu. Neskôr svoje pôsobenie rozšírili z Morenových malých laboratórií na spracovanie kokaínu do ďalších veľkých laboratórií v dažďovom pralese a využitím znalostí Carlosa Lehdera začali kokaín dovážať vo veľkom do Miami, kde si droga získala priazeň u bohatých a slávnych. Postupne otváral väčšie laboratóriá a zriaďoval rozsiahle distribučné tresy do USA aby uspokojil zvyšujúci sa dopyt.

Kokaín sa postupne stal dôležitou drogou na americkom trhu, tvoril veľký tok amerických dolárov do Kolumbie a zvyšoval drogovú kriminalitu v USA. Američania poslali do Kolumbie jednotku agentov DEA — agenta (a zároveň rozprávača príbehu) Steva Murphyho a jeho partnera Javiera Peñu. Úlohou Murphyho jednotky je pracovať s Kolumbijskými úradmi za účelom zastaviť tok koaínu do Spojených Štátov Amerických.

V čase Murphyho príchodu do Kolumbie sa už Escobar a jeho partneri zaoberali závažnejšími problémami ako DEA. Boli vo vojne s M-19, čo je revolucionárska skupina komunistických partizánov. Keď M-19 uniesla člena rodiny Ochoa, Escobar sa ujal príležitosti a založil strategickú alianciu s ďalšími kriminálnikmi z čierneho trhu, zvanú „Smrť únoscom", ktorá bola počiatkom Medellínskeho kartelu. Jeho sľub spojencom bol jednoduchý: získať späť Martu Ochoa bez ujmy na zdraví a zabrániť ďalším únosom. Postupne sa začína Escobar angažovať do politiky a jeho túžbou je sa nakoniec stať prezidentom Kolumbie. Zvolia ho ako kongresmana, no spravia z neho hlupáka, keď vyjdú najavo jeho kriminálne styky s rozrastajúcim sa drogovým priemyslom. Escobar začína snovať odplatu.

Kolumbijský kongres zavedie do platnosti plán vydávania zločincov, čím je umožnené vydávanie narcos Spojeným Štátom, v prípade ich dolapenia. Toto je veľkou výhrou pre Murphyho, Peñu a DEA a devastujúcou ranou Madellínskemu kartelu. Po neustálych vyhrážkach voči Kolumbijskej vláde, aby anulovali vydávanie zločincov, zakročí Escobar proti Rodrigovi Larovi Bonillovi, kolumbijskému ministrovi spravodlivosti a prominentnému právnikovi v trestnom stíhaní členov kartelu, keď naňom spácha úspešný atentát.

Murphymu a Peñovi sa podarí chytit Escobarovho účtovníka „Čiernu bradu" spolu s hromadou inkriminujúcich dôkazov. Dôkazy sú uschované na jedinom mieste s dostatočne veľkými priestormi a ochranou voči akémukoľvek vniknutiu — v Paláci spravodlivosti. Escobar však najme bývalých nepriateľov, M-19, ktorí zaútočia na Palác spravodlivosti a spália všetky dôkazy. Po Escobarovom útoku nezostáva agentom DEA nič v rukách.

V šiestej časti sa Escobarovi nájomní vrahovia pokúšajú o atentát na prezidentského kandidáta, Césara Gaviriu, ktorý je pre vydávanie zločincov. Majú v pláne nechať vybuchnúť bombu počas letu Avianca 203. Zachránia ho agenti DEA, keď varujú jeho prezidentský tím. Lietadlo však aj tak zhodia a zabijú 107 ľudí na palube. Kolumbijská verejnosť je nesmierne pobúrená nezvládateľnou úrovňou násilia, najmä z dôvodu zhodenia lietadla. Agentom DEA sa takisto podarí vystopovať Gachu, jedného z Escobarových hlavných partnerov, a kruto ho zastrelia spolu s jeho synom.

Politici a obchodní partneri sa začnú Escobarovi otáčať chrbtom, no nájde spôsob ako na nich naraz zaútočiť: unesie žurnalistku Dianu Turbay, dcéru bývalého prezidenta Julia Césara Turbaya. Escobar využije Dianu ako politickú páku v boji proti vydávaniu zločincov, ktorý zaviedol prezident César Gaviria, a taktiež aby vyjednal mierovú zmluvu medzi Medellínskym kartelom a vládou. Po niekoľkých mesiacoch sa vláda posledný krát pokúsi o chytenie Escobara, no vládne zložky omylom zabijú rukojenmíčku Dianu Turbay. Zatiaľ čo Kolumbia trúchli nad smrťou Diany Turbay, prezident Gaviria odsúhlasí Escobarove podmienky o dohode, čím umožní Escobarovi väzbu v jeho vlastnej väznici La Catedral, stráženej jeho vlastnými mužmi. Dohoda taktiež zastaví vydávanie zločincov. Escobar a jeho kolegovia sa nechajú zatknúť a prinesú Kolumbii neistý mier.

Escobar však zažije osobnú tragédiu, keď jeho pravú ruku — bratranca Gustava Gaviriu brutálne zavraždí „Search Bloc" špeciálna jednotka kolumbijských agentov, ktorej úlohou je dolapenie vysokopostavených drogových magnátov. Medzitým čelí Escobar konkurencii od Cali kartelu a opozícii z jeho vlastných radov. V La Catedral je však chránený pred úradmi a žije v pokoji bez neustáleho prenasledovania Search Blocom. Escobar vyzdobí La Catedral podľa svojho vkusu a frekventovane prijíma hostí, vrátane sudcov, prostitútiek a jeho rodiny.

Agentom DEA sa podarí vystopovať pohyb ľudí z a do La Catedral a spozorujú, že dvaja z Pablových partnerov, Moncada a Galeano, vstúpili do väznice, no nikdy sa nedostali von. Začnú sa šíriť zvesti o tom, že Escobar ich zavraždil v La Catedral, čo využije vláda na to, aby presvedčila Escobara presunúť sa to väznice v Bogote, aby mohla „opevniť" La Catedral. Escobar s týmto nesúhlasí, pretože vie, že keď bude v rukách vlády, bude trestne stíhaný a vydaný Spojeným štátom. Armáda však napriek tomu obkľúči La Catedral. Vice-minister spravodlivosti Eduardo Sandoval sa bezhlavo rozhodne vstúpiť do väznice a odviesť Escobara von. Mylne predpokladá, že Pablo bude spolupracovať a je prekvapený, keď ho Escobar zajme ako rukojemníka a prinúti hovoriť s prezidentom v Escobarovom mene. Prezident Gaviria je otrávený Escobarovými neustálymi požiadavkami a pošle špeciálne sily do väznice aby zabili Escobara a jeho mužov. Tímu sa podarí zachrániť Sandovala, no Escobarovi sa podarí utiecť z La Catedral spolu s hŕstkou jeho mužov. Mimo La Catedral je Esocbar omnoho zraniteľnejší, pretože nie je obkolesený stovkami jeho mužov.

Obsadenie
---------

| Postava | Herec | Séria |
| --- | --- | --- |
| 1 | 2 | 3 |
| Pablo Escobar | Wagner Moura | Hlavná |  |
| Steve Murphy | Boyd Holbrook | Hlavná |  |
| Javier Peña | Pedro Pascal | Hlavná |
| Connie Murphy | Joanna Christie | Hlavná |  |
| Gustavo Gaviria | Juan Pablo Raba | Hlavná | Hosť |  |
| Horacio Carrillo | Maurice Compte | Hlavná | Vedľajšia |  |
| Juan Diego „La Quica" Diaz | Diego Cataño | Hlavná |  |
| Roberto „Poison" Ramos | Jorge A. Jimenez | Hlavná |  |
| Tata Escobar | Paulina Gaitan | Hlavná |  |
| Hermilda Gaviria | Paulina García | Hlavná |  |
| Valeria Vélez | Stephanie Sigman | Hlavná | Vedľajšia |  |
| Fernando Duque | Bruno Bichir | Hlavná |  |
| César Gaviria | Raúl Méndez | Hlavná |  |
| Eduardo Sandoval | Manolo Cardona | Hlavná |  |
| Judy Moncada | Cristina Umaña | Vedľajšia | Hlavná |  |
| Hélmer „Pacho" Herrera | Alberto Ammann | Vedľajšia | Hlavná |
| Gilberto Rodríguez Orejuela | Damián Alcázar |  | Hlavná |
| Bill Stechner | Eric Lange |  | Hlavná |
| Hugo Martínez | Juan Pablo Shuk |  | Hlavná | Vedľajšia |
| Miguel Rodríguez Orejuela | Francisco Denis |  | Hosť | Hlavná |
| José „Chepe" Santacruz-Londoño | Pêpê Rapazote |  | Hlavná |
| Jorge Salcedo | Matias Varela |  | Hlavná |
| Guillermo Pallomari | Javier Cámara |  | Hlavná |
| María Salazar | Andrea Londo |  | Hlavná |
| Cristina Jurado | Kerry Bishé |  | Hlavná |
| Chris Feistl | Michael Stahl-David |  | Hlavná |
| Daniel Van Ness | Matt Whelan |  | Hlavná |
| David Rodríguez | Arturo Castro |  | Hlavná |
| Franklin Jurado | Miguel Ángel Silvestre |  | Hlavná |

### Hlavné postavy

* Wagner Moura ako Pablo Escobar – kolumbijský drogový magnát a vodca Medellínskeho Kartelu. (1. – 2. séria)
* Boyd Holbrook ako Steve Murphy – agent DEA, ktorého úlohou je zosadiť Escobara.
* Pedro Pascal ako Javier Peña – agent DEA, ktorý pracuje spolu s Murphym.
* Joanna Christie ako Connie Murphy – Stevova žena a zdravotná sestra.
* Juan Pablo Raba ako Gustavo Gaviria – Escobarov bratranec a jeden zo zakladateľov Medellínskeho Kartelu. (1. séria – hlavná rola; 2. séria – hosť)
* Maurice Compte ako Horacio Carrillo – kolumbijský policajný veliteľ (postava založená na plukovníkovi Hugovi Martinezovi).
* Diego Cataño as Juan Diego „La Quica" Diaz – vrah, ktorého často najíma Medellínsky Kartel (postava založená na Dandenym Muñozovi).
* Jorge A. Jimenez as Roberto „Poison" Ramos – nájomný vrah Medellínskeho Kartelu. (1. séria)
* Paulina Gaitán as Tata Escobar – Escobarova manželka (postava založená na Marii Henao).
* Paulina García ako Hermilda Gaviria – Escobarova matka a bývalá učiteľka.
* Stephanie Sigman as Valeria Vélez – kolumbijská novinárka a Escobarova milenka (postava založená na Virginii Vallejo). (1. séria – hlavná rola; 2. séria – vedľajšia rola)
* Damian Alcazár ako Gilberto Rodríguez Orejuela – vodca Kartelu v Cali a jeden z hlavných nepriateľov Escobara. (2. séria)

Série a časti
-------------

| Séria | Časti | Dátum vydania USA  |
| --- | --- | --- |
|  | 1 | 10 | 28. august 2015 |
|  | 2 | 10 | 2. september 2016 |
|  | 3 | 10 | 1. september 2017 |

### 1. séria (2015)

| № | # | NázovUSA  | Réžia | Scenár | Dátum vydaniaUSA  |
| --- | --- | --- | --- | --- | --- |
| 1 | 1 | Descenso | José Padilha | Chris Brancato, Carlo Bernard & Doug Miro | 28. august 2015 |
| 2 | 2 | The Sword of Simón Bolivar | José Padilha | Chris Brancato | 28. august 2015 |
| 3 | 3 | The Men of Always | Guillermo Navarro | Dana Calvo | 28. august 2015 |
| 4 | 4 | The Palace in Flames | Guillermo Navarro | Chris Brancato | 28. august 2015 |
| 5 | 5 | There Will Be a Future | Andi Baiz | Dana Ledoux Miller | 28. august 2015 |
| 6 | 6 | Explosivos | Andi Baiz | Andy Black | 28. august 2015 |
| 7 | 7 | You Will Cry Tears of Blood | Fernando Coimbra | Dana Calvo & Zach Calig | 28. august 2015 |
| 8 | 8 | La Gran Mentira | Fernando Coimbra | Allison Abner | 28. august 2015 |
| 9 | 9 | La Catedral | Andi Baiz | Nick Schenk & Chris Brancato | 28. august 2015 |
| 10 | 10 | Despegue | Andi Baiz | Nick Schenk & Chris Brancato | 28. august 2015 |

### 2. séria (2016)

| № | # | NázovUSA  | Réžia | Scenár | Dátum vydaniaUSA  |
| --- | --- | --- | --- | --- | --- |
| 11 | 1 | Free at Last | Gerardo Naranjo | Adam Fierro | 2. september 2016 |
| 12 | 2 | Cambalache | Gerardo Naranjo | Zachary Reiter | 2. september 2016 |
| 13 | 3 | Our Man in Madrid | Andi Baiz | Zachary Reiter & Steve Lightfoot | 2. september 2016 |
| 14 | 4 | The Good, the Bad, and the Dead | Andi Baiz | *Storyline:* T.J. Brady, Rasheed Newson & Steve Lightfoot*Scenár:* Zachary Reiter, Carlo Bernard & Doug Miro | 2. september 2016 |
| 15 | 5 | The Enemies of My Enemy | Josef Wladyka | *Storyline:* T.J. Brady & Rasheed Newson*Scenár:* T.J. Brady, Rasheed Newson, Carlo Bernard & Doug Miro | 2. september 2016 |
| 16 | 6 | Los Pepes | Josef Wladyka | Julie Siege | 2. september 2016 |
| 17 | 7 | Deutschland 93 | Josef Wladyka | Carlo Bernard & Doug Miro | 2. september 2016 |
| 18 | 8 | Exit El Patrón | Gerardo Naranjo | *Storyline:* Gideon Yago*Scenár:* Gideon Yago & Curtis Gwinn | 2. september 2016 |
| 19 | 9 | Nuestra Finca | Andi Baiz | Julie Siege & Clayton Trussell | 2. september 2016 |
| 20 | 10 | Al Fin Cayó! | Andi Baiz | Carlo Bernard & Doug Miro | 2. september 2016 |

### 3. séria (2017)

| № | # | NázovUSA  | Réžia | Scenár | Dátum vydaniaUSA  |
| --- | --- | --- | --- | --- | --- |
| 21 | 1 | The Kingpin Strategy | Andi Baiz | Carlo Bernard, Doug Miro & Eric Newman | 1. september 2017 |
| 22 | 2 | The Cali KGB | Andi Baiz | Carlo Bernard, Doug Miro & Eric Newman | 1. september 2017 |
| 23 | 3 | Follow the Money | Gabriel Ripstein | David Matthews | 1. september 2017 |
| 24 | 4 | Checkmate | Gabriel Ripstein | Andy Black | 1. september 2017 |
| 25 | 5 | MRO | Josef Wladyka | Ashley Lyle & Bart Nickerson | 1. september 2017 |
| 26 | 6 | Best Laid Plans | Josef Wladyka | Jason George | 1. september 2017 |
| 27 | 7 | Sin Salida | Fernando Coimbra | Santa Sierra & Clayton Trussell | 1. september 2017 |
| 28 | 8 | Convivir | Fernando Coimbra | Andy Black | 1. september 2017 |
| 29 | 9 | Todos Los Hombres del Presidente | Andi Baiz | Jason George, Carlo Bernard & Doug Miro | 1. september 2017 |
| 30 | 10 | Going Back to Cali | Andi Baiz | Carlo Bernard & Doug Miro | 1. september 2017 |

Referencie
----------

1. ↑   *Archivovaná kópia* [online]. [Cit. 2016-06-13]. Dostupné online. Archivované 2018-12-26 z originálu.
2. ↑
3. ↑
4. ↑
5. ↑
6. ↑

Externé odkazy
--------------

* *Narcos* v Internet Movie Database (po anglicky)
* *Narcos* v Česko-Slovenskej filmovej databáze